கேள்வி: ஜோர்ன் உட்சன் - வாழ்க்கை பற்றி தகவல் சொல்.
பதில்: இவர் டென்மார்க்கிலுள்ள கோப்பன்ஹேகன்னில் ஒரு கப்பல் வடிவமைப்பாளருக்கு மகனாகப் பிறந்தார். டென்மார்க்கின் தொழில் நகரமான அல்போர்கில் வளர்ந்து டேனிய முடியரசின் நுண்கலைக் கல்லூரியில் பயின்றார். பின் ஸ்வீடன், ஐக்கிய அமெரிக்கா நாடுகளில் பணியாற்றி இரண்டாம் உலகப்போர் பின் மீண்டும் கோப்பன்ஹேகன்னுக்கு வந்தார். 1957ல் சீனா, யப்பான், இந்தியா நாடுகளில் பயணமேற்கொண்டு வடிவமைப்பில் இணக்கம், அகம் புறங்களுக்கிடையேயான தொடர்பு முதலியனவற்றைக் கற்றார்.
கேள்வி: ஜோர்ன் உட்சன் - ஓபெரா மண்டப வடிவமைப்பு பற்றி தகவல் சொல்.
பதில்: 1957 ஆம் ஆண்டில், ஆஸ்திரேலியாவின் சிட்னி நகரில் சிட்னி ஒப்பேரா மாளிகை வடிவமைப்பதற்கான போட்டியில் பங்கேற்று முதற்பரிசு வென்றார். இவருடைய இந்தக் கட்டிடத்தின் கப்பற் பாய்களை நினைவுபடுத்தும் கூரையைக் கட்டுவதில் சிரமம் ஏற்பட்டது. இரண்டு வருடங்கள் வரை முயன்று கட்டிடத்திலுள்ள இரண்டு பெரிய மண்டபங்களை மூடும் மேற்படி கூரைகளை அமைக்கும் முறையொன்றை உருவாக்கினார். இக்கட்டிடத்தின் உள்ளக அலங்காரத்துக்கான கவர்ச்சிகரமான திட்டமொன்றையும் உருவாக்கியிருந்தார். ஆனால், அரசியல் மாற்றங்கள் ஏற்பட்டு, புதிதாகத் தெரிவுசெய்யப்பட்ட, நியூ சவுத் வேல்ஸ் அரசாங்கம், ஊட்சனுக்கான கொடுப்பனவுகளை நிறுத்தியது. 1966ல், அவர் நிறைவு பெறாத கட்டிடத்தையும் ஆஸ்திரேலிய நாட்டையும் விட்டு வெளியேற வேண்டிய நிலைக்கு ஆளானார். எனினும் சிட்னி ஒப்பேரா மாளிகை, 1973ல் கட்டி முடிக்கப்பட்டது. ஆஸ்திரேலிய நாட்டின் அடையாளச் சின்னமான இது உலகில் மிகப்பரவலாக அறியப்பட்ட கட்டிடங்களில் ஒன்றாகும்.
கேள்வி: ஜோர்ன் உட்சன் - பிற படைப்புகள் பற்றி தகவல் சொல்.
பதில்: இவருடைய மற்ற கட்டிடப்படைப்புகளில் சில * பிளானட்ஷ்டாட்டண் வீடமைப்புத் திட்டம் - லுண்ட், சுவீடன் (1958) * கிங்கோ வீடமைப்புத் திட்டம் - எல்சிங்கர் (1960) * குவைத் நாடாளுமன்றக் கட்டடம் (1972)